ધૂળ-ઈંટો નાંખનારાનાં બાવડાં કળવા લાગ્યાં. આણંદના હરિભક્તો ઢોરમાર ખાતા શરમના માર્યા ઘરમાં પેસી ગયા. ભગવાને આ વખતે ભગવાનપણું કેમ ન દેખાડ્યું ? કેમ જાતેય ધૂળ-ઢેફાં સહન કરતા રહ્યા ? દરેકને એનું આશ્ચર્ય થઈ રહ્યું હતું.હરિકૃષ્ણ મહારાજે પોતાના ભક્તોને અને ખાસ કરી સાધુઓને નિર્માનીપણાના તથા અક્રોધના જીવંત પાઠ ભણાવવા આમ કર્યું હતું. એમને જોવું હતું કે એમના સત્સંગીઓ ક્યાં સુધી એમની આજ્ઞામાં અને એમનાં વ્રતમાનોમાં ઝઝૂમી શકે છે.